Tadau Malaysia

Tadau Malaysia (; nopo nga koundarangan umum i taandakon ontok 16 Manom monikid toun montok momuhondom kawagu koponuridangan persekutuan Malaysia ontok tadau dii, toun 1963. Kaantakan diti popokito kopisaan Malaya, Borneo Koibutan (pinungaranan kawagu sabaagi Sabah), Sarawak, om Singapura sabaagi iso pogun. Sundung do ingkaa, sinunsub o Singapura mantad persekutuan au nokorikot duo toun sumusuhut, ontok 9 Magus 1965.

Palan nopo montok pombontukan persekutuan wagu diti nga ontok 1 Mahas 1963 nga pinoundaliu kumaa 31 Magus 1963 kopihondot do kapanaandakan tadau kagabasan ko-6 Tanah Melayu. Piipiro isu mionit do au osokodung Indonesia om Filipina montok pombontukan Malaysia minapalaid kopoimaganan dii gisom 16 Manom ontok toun di miagal. Kinopoundolihan nogi dii nga moi kaanu o Kotinanan Bansa-Bansa Miiso manahak timpu momonsoi undian id Borneo Koibutan (baino nopo nga Sabah) om Sarawak.A marriage that was doomed from the start. New Straits Times. 4 Ogos, 2007.

Tadau Malaysia nopo nga koundarangan am id pogun Sabah kopihondot tadau keputeraan Yang Di-Pertua Negeri. Sundung do i nopo timpuunon, Tadau Malaysia nopo nga okon ko koundarangan am id Sarawak om Semenanjung Malaysia,Lim Sokong Cuti Umum 16 Sept Untuk Lima Negeri Ditadbir Pakatan Rakyat nga mimpuun toun 2010, nosiliu o Tadau Malaysia do koundarangan am id toinsanan pogun doid Malaysia.Hari Malaysia Diisytihar Sebagai Cuti Umum, Bernama

Id suang koubasanan masyhur
Malaysia Selamanya nopo nga sinding i sinupu di Bobby Gimby montok manaandak Pombontukan Malaysia ontok 16 Manom 1963. Nokotorimo i Bobby Gimby pongundodoitan "The Pied Piper of Canada" kalapas pinungaranan do Luguan Montiri i Gimby sabaagi "Pied Piper mantadKanada". Rinakam o sinding dii id Kuala Lumpur om Singapura. Ii nopo nga sinding layat miampai ninaru 2 minit om sininding do Choir of Marymount Vocational School (Singapura). Ontok tadau-tadau pogulu kopiomungan dii, pinoia' sinding dii kumaa tangaanak sikul om nosiliu lambakan segera soira pinosolimbou maya gelombang udara pointongkop boogian Malaysia.

Mananwalai
Id siriba nopo diti nga kouludan mananwalai om tema Tadau Malaysia mantad toun 2015 gisom dinondo.
+TounMananwalaiTema2015Sabah#sehatisejiwa2016Sarawak2017Negaraku Sehati Sejiwa 2018SabahSayangi Malaysiaku2019SarawakSayangi Malaysiaku: Malaysia Bersih 2020Malaysia Prihatin 2021Sabah2022MelakaKeluarga Malaysia Teguh Bersama 2023SarawakMalaysia Madani: Tekad Perpaduan Penuhi Harapan, Segulai Sejalai2024SabahMalaysia Madani: Jiwa Merdeka

 Intangai nogi 
 Tadau Kabansaan Malaysia
 Tadau Sabah
 Tadau Sarawak
 Sajara Sabah
 Sajara Sarawak
 Sajara Malaysia
 1963 id Malaysia
 Koritapui Sarong

 Sukuon